Avslørte skjulestedet til politidrapsmannen
Han skjulte seg i en bolig i Froland og ble pågrepet rundt kl. 20.40 fredag kveld. Politiet mistenkte at han skjulte seg i Froland og lette i området hele dagen. - Vi fant frem til boligen ved hjelp av vanlige etterforskningsmetoder. Pågripelsen var udramatisk, forteller operasjonsleder Ove Austenaa til VG. 29-åringen var sammen med andre personer da politiet aksjonerte. - Han blir nå transportert til politiarresten i Arendal. I første omgang blir han der, så blir det opp til Kriminalomsorgen å vurdere hva som skal skje videre, sier Austenaa. 29-åringen soner en straff på fem års fengsel for å ha kjørt ned og drept Ivarsen i 2010. Han har fått behandling ved psykiatrisk avdeling på Sørlandet sykehus, og dette er andre gang han rømmer derfra. Da han rømte i fjor ranet han til seg en bil, og ble pågrepet ved Arendal etter en biljakt.
29-åringen som kjørte ned og drepte polititjenestemannen Børge Ivarsen (48), er pågrepet etter å ha vært på rømmen siden torsdag.